stanford-oval/wikipedia huggingface dataset:
ฝน วีระสุนทร
ประวัติช่วงต้นและการศึกษา

ฝน วีระสุนทรเกิดที่จังหวัดชลบุรี ประเทศไทย ในวัยเด็กได้รับแรงบันดาลใจจากจากภาพยนตร์เรื่องดัมโบ้ โดยเฉพาะฉากที่ออกแบบโดยแมรี แบลร์ ต่อมาเข้าศึกษาในโรงเรียนเตรียมอุดมศึกษาในกรุงเทพมหานคร ระหว่างที่ศึกษาในคณะแพทยศาสตร์โรงพยาบาลรามาธิบดี มหาวิทยาลัยมหิดล ได้รวบรวมแฟ้มภาพผลงานส่งให้กับไพฑูรย์ รัตนศิรินทราวุธ ศิษย์เก่าโรงเรียนเตรียมอุมศึกษาและแอนิเมเตอร์ที่ภายหลังทำงานที่วอลต์ดิสนีย์ฟีตเจอร์แอนิเมชันฟลอริดา  ไพฑูรย์แนะนำฝนให้ลาออกจากมหาวิทยาลัยมหิดลและย้ายไปอยู่สหรัฐอเมริกาเพื่อศึกษาวิจิตรศิลป์ที่วิทยาลัยศิลปะและการออกแบบโคลัมเบียด้วยทุนการศึกษา
การทำงาน

หลังจากฝน วีระสุนทรสำเร็จการศึกษาในปี พ.ศ. 2547 ได้เข้าทำงานในหลายสตูดิโอ เช่น  6 พอยต์ฮาร์เนส, วอร์เนอร์บราเธอส์, นิกเคิลโลเดียนแอนิเมชันสตูดิโอส์ และอิลลูมิเนชันซึ่งฝนได้ทำงานในฐานะศิลปินเนื้อเรื่องของภาพยนตร์ คุณปู่โลแรกซ์ มหัศจรรย์ป่าสีรุ้ง (พ.ศ. 2555) และ มิสเตอร์แสบร้ายเกินพิกัด 2 (พ.ศ. 2556) ในปี พ.ศ. 2554 ฝนเริ่มทำงานในแผนกเนื้อเรื่องที่วอลต์ดิสนีย์แอนิเมชันสตูดิโอส์ เริ่มต้นงานด้วยภาพยนตร์ ผจญภัยแดนคำสาปราชินีหิมะ (พ.ศ. 2556) ซึ่งภายหลังชนะเลิศรางวัลออสการ์ สาขาภาพยนตร์แอนิเมชันยอดเยี่ยมในปี พ.ศ. 2556 ต่อมาฝนทำงานในฐานะศิลปินเนื้อเรื่องของภาพยนตร์ดิสนีย์อื่น ๆ ได้แก่  ผจญภัยตำนานหมู่เกาะทะเลใต้ (พ.ศ. 2559), นครสัตว์มหาสนุก (พ.ศ. 2559) และ ราล์ฟตะลุยโลกอินเทอร์เน็ต (พ.ศ. 2561) ภายหลังฝนได้เลื่อนขึ้นเป็นหัวหน้าของแผนกแอนิเมชันดิสนีย์ และรับผิดชอบในฐานะหัวหน้าเนื้อเรื่องของภาพยนตร์ รายากับมังกรตัวสุดท้าย ในปี พ.ศ. 2564
ในวันที่ 9 กันยายน พ.ศ. 2565 ระหว่างงานนำเสนอดี 23 ประจำปี พ.ศ. 2565 ดิสนีย์แอนิเมชันประกาศว่าภาพยนตร์เรื่องถัดไปคือเรื่อง พรมหัศจรรย์ ซึ่งคริส บักและฝนเป็นผู้กำกับ ฝนได้รับการยกย่องจากรัฐบาลไทยว่าเป็นศิลปินชาวไทยคนแรกที่กำกับภาพยนตร์แอนิเมชันของดิสนีย์
ชีวิตส่วนตัว

ปัจจุบันฝน วีระสุนทรอาศัยอยู่ในเมืองเบอร์แบงก์ รัฐแคลิฟอร์เนียกับสามี บุตรสาว และแมว 2 ตัว
ผลงาน > ภาพยนตร์

| ปี | เรื่อง | หมายเหตุ |
| --- | --- | --- |
| พ.ศ. 2553 | บานาน่า | ภาพยนตร์สั้น, ศิลปินเนื้อเรื่อง |
| พ.ศ. 2553 | โฮมเมกโอเวอร์ | ภาพยนตร์สั้น, ศิลปินเนื้อเรื่อง |
| พ.ศ. 2553 | โอเรียนเตชันเดย์ | ภาพยนตร์สั้น, ศิลปินเนื้อเรื่อง |
| พ.ศ. 2554 | ฮอพ กระต่ายซูเปอร์จัมพ์  | ศิลปินสตอรีบอร์ด |
| พ.ศ. 2555 | คุณปู่โลแรกซ์ มหัศจรรย์ป่าสีรุ้ง | ศิลปินเนื้อเรื่องเสริม |
| พ.ศ. 2555 | Hydee and the Hytops | ภาพยนตร์หนังแผ่น, หนังแผ่น |
| พ.ศ. 2556 | มิสเตอร์แสบร้ายเกินพิกัด 2 | ศิลปินเนื้อเรื่อง |
| พ.ศ. 2556 | ผจญภัยแดนคำสาปราชินีหิมะ | ศิลปินสตอรีบอร์ด |
| พ.ศ. 2559 | ผจญภัยตำนานหมู่เกาะทะเลใต้ | ศิลปินเนื้อเรื่อง, ศิลปินพัฒนาวิชวล |
| พ.ศ. 2559 | นครสัตว์มหาสนุก | ศิลปินเนื้อเรื่อง |
| พ.ศ. 2561 | ราล์ฟตะลุยโลกอินเทอร์เน็ต | ศิลปินเนื้อเรื่อง |
| พ.ศ. 2564 | รายากับมังกรตัวสุดท้าย | หัวหน้าเนื้อเรื่อง |
| พ.ศ. 2566 | พรมหัศจรรย์ | ผู้กำกับร่วม |
ผลงาน > ซีรีส์โทรทัศน์

| ปี | เรื่อง | หมายเหตุ |
| --- | --- | --- |
| พ.ศ. 2550 | El Tigre: The Adventures of Manny Rivera | คีย์แอนิเมเตอร์, 6 ตอน |
| พ.ศ. 2550-2551 | คัปปา ไมกี้ | แอนิเมเตอร์, 25 ตอน |
| พ.ศ. 2553 | Los Tres Trabajadores: Boss man | ภาพยนตร์โทรทัศน์, แอนิเมเตอร์ |
| พ.ศ. 2553 | พิ้งค์ แพนเตอร์และผองเพื่อน | ศิลปินสตอรีบอร์ด, 16 ตอน |
| พ.ศ. 2554-2555 | เดอะลูนีย์ทูนส์โชว์ | ศิลปินสตอรีบอร์ด |
| พ.ศ. 2555 | Robot and Monster | ศิลปินสตอรีบอร์ด, 1 ตอน |
แหล่งข้อมูลอื่น

ฝน วีระสุนทร ที่อินเทอร์เน็ตมูวีเดตาเบส
อำเภอกัณเฎียง

| อำเภอกัณเฎียง ស្រុកកណ្ដៀង |
| --- | --- |
อำเภอ (สฺรุก)
อำเภอกัณเฎียงที่ตั้งในประเทศกัมพูชา
พิกัด: 12°34′N 104°2′E﻿ / ﻿12.567°N 104.033°E﻿ / 12.567; 104.033
ประเทศ:  กัมพูชา
จังหวัด: โพธิสัตว์
ตำบล: 9
หมู่บ้าน: 113
ประชากร (2541)
 • ทั้งหมด: 53,335 คน
เขตเวลา: +7
Geocode: 1502
กัณเฎียง (เขมร: ស្រុកកណ្ដៀង) เป็นอำเภอหนึ่งในจังหวัดโพธิสัตว์ ประเทศกัมพูชา เมืองหลักของอำเภออยู่ที่เมืองกัณเฎียง ห่างจากเมืองหลักของจังหวัดโพธิสัตว์ประมาณ 12 กิโลเมตร
ที่ตั้ง

อำเภอกัณเฎียง มีพรมแดนติดกับอำเภอบากานทางทิศตะวันตก เทศบาลโพธิสัตว์ทางทิศใต้ และอำเภอกระครทางทิศตะวันออก ส่วนทางทิศเหนือของอำเภอนี้ครอบคลุมพื้นที่ส่วนหนึ่งของทะเลสาบโตนเลสาบ และมีชุมชนแห่งหนึ่งอยู่ริมทะเลสาบที่เริงติล ซึ่งเป็นหมู่บ้านลอยน้ำในโตนเลสาบ โดยที่ตั้งจะเปลี่ยนแปลงไปตามระดับน้ำในทะเลสาบ
ตามสำมะโนประชากรปี พ.ศ. 2541 อำเภอกัณเฎียงประกอบด้วย 9 ตำบลและ 113 หมู่บ้าน ประชากรของอำเภอนี้คือ 53,335 คนใน 10,148 ครัวเรือนในช่วงเวลาของสำมะโนประชากรครั้งล่าสุด
การปกครอง

ตารางต่อไปนี้แสดงหมู่บ้านในอำเภอกัณเฎียง จำแนกตามตำบล
| ตำบล (คุ้ม) | หมู่บ้าน (ภูมิ) |
| --- | --- |
Anlong Vil: Tuol Char, Ou Ba Krang, Voat Pou Ti Muoy, Voat Pou Ti Pir, Kampong Krabei, Phlov Krabei, Kanhcheu Bay Dach, Anlong Vil, Preaek Ta Vong, Preaek Ta Kong, Kaoh Krasang, Preaek Chheu Trav, Chey Chumneah, Boeng Chhuk, Phteah Kor, Kbal Romeas
Kandieng: Kampong Roka, Kaev Chey, Svay Yeang, Kandieng Knong, Kandieng, Sthani, Yos, Prey Kdei Leu, Prey Kdei Kandal, Prey Kdei Kraom, Sya, Bangkoul, Stueng Leu, Stueng Kraom, Kampong Krasang Leu, Kampong Krasang Kraom, Boeng Chhuk
Kanhchor: Kanhchor, Boeng Kranh, Preaek Trabaek, Samraong, Roleang, Tuol Totueng, Pou Andaet, Koun Kray, Dang Ou, Phlov Luong, Tbaeng Bangkeab, Kandal
Reang Til: Reang Til, Preaek, Charaoh, Kaoh  Kaev, Kaoh K'aek
Srae Sdok: Banteay Traok, Chamkar Ta Pou, Phteah Kaoh, Saen Chey, Veal, Sarieng, Kdei Chhvit, Ta Mao Li, Pring Khpos, Trang, Thlea Ampil, Thmei, Chamreh, Bakur, Pou, Pou Pir, Entheakthyea
Svay Luong: Boeng Kranh, Roung Masin, Svay Luong, Svay Chan, Phlov Pouthi Vongs, Svay Chambak, Pou Laeung, Ka Kou, Sanlung, Svay Yeang, Phteah Srae, Chreaeng, Chheu Teal
Sya: Kampong Sambuor, Anlong Vil, Charuek, Boeng Chak, Kbal Peam, Trapeang Thma, Kbal Chheu Puk, Sya, Thlok, Prey Srakum, Voat Lieb
Veal: Kbal Hong, Pralay Thum, Veal, Pou Kambaor, Kanhcheu Bay Dach, Pou Damnak, Boeng Yea, Ta Sdei, Tuol Pongro
Kaoh Chum: Anlong Hab, Spean, Dang Rung, Dang Lang, Sdok Chum, Damrei Sa, Phteah Pring, Kien, Ampil Kanhchrinh, Tuol Ku
ลักษณะเฉพาะ

อำเภอกัณเฎียงเป็นที่ตั้งของหมู่บ้านช่างแกะสลักหินอ่อนแบบดั้งเดิมหลายแห่ง รูปปั้นพระพุทธเจ้าและการแกะสลักสัตว์เป็นที่ต้องการอย่างมาก และชิ้นงานจากอำเภอกัณเฎียงยังขายไปไกลถึงกรุงพนมเปญและเสียมราฐ หินอ่อนถูกขุดจากทิวเขาบรรทัดในอำเภอเวียลแวง และมักขนส่งไปยังอำเภอกัณเฎียงด้วยเกวียนเทียมวัว ในหมู่บ้านเหล่านี้ การแกะสลักหินอ่อนเป็นทักษะที่สืบทอดกันมาหลายชั่วอายุคนจากครอบครัวต่าง ๆ
แม้ว่าจะมีสถานที่ประหารชีวิตมากมายในจังหวัดโพธิสัตว์ แต่อำเภอกัณเฎียงยังเป็นที่ตั้งของสถานที่ประหารชีวิตที่สำคัญแห่งหนึ่ง (บางครั้งเรียกว่าทุ่งสังหาร) ของเขมรแดงในจังหวัดโพธิสัตว์ ตั้งอยู่ใกล้สแรสด็อก ห่างจากโตนเลสาบประมาณ 6 กิโลเมตร สถานที่สังหารต็วลเพอร์เชรี่ (Tuol Purchrey) เป็นป้อมปราการทางทหารสำหรับทหารของรัฐบาลในช่วงยุค ลอน นอล มีการประหารชีวิตอย่างเป็นระบบที่ต็วลเพอร์เชรี่ตั้งแต่ปี พ.ศ. 2518 ถึงปี 2521 ผู้คนถูกขนย้ายไปยังสถานที่ดังกล่าวด้วยรถบรรทุกขนาดใหญ่ โดยถูกสั่งให้เดินออกไป มัดเป็นเป้าปืน และเดินขบวนไปถูกสังหาร นักวิจัยในพื้นที่ซึ่งเยี่ยมชมและทำแผนที่สถานที่ดังกล่าวโดยสัมภาษณ์พยานที่รอดชีวิต ประมาณการว่ามีผู้ถูกประหารชีวิตที่นี่มากกว่า 10,000 คนในช่วง 3 ปี
จิตรคุปต์ สุนทรศิลป์ชัย

| จิตรคุปต์ สุนทรศิลป์ชัย |
| --- | --- |
ชื่อเกิด: จิตรคุปต์ สุนทรศิลป์ชัย
รู้จักในชื่อ: โบ
เกิด: 6 เมษายน พ.ศ. 2523 (44 ปี)
ที่เกิด: จังหวัดระยอง
แนวเพลง: ป็อป , ร็อก
อาชีพ: นักร้อง , นักแสดง, พิธีกร
เครื่องดนตรี: กีตาร์
ช่วงปี: พ.ศ. 2545 - ปัจจุบัน
ค่ายเพลง: อาร์เอส (2545 - 2550) ศิลปินอิสระ (2551 - ปัจจุบัน)
จิตรคุปต์ สุนทรศิลป์ชัย (ชื่อเดิม จักรินทร์ ศิลป์ชัยกิจ, จักรินทร์ สุนทรศิลป์ชัย ตามลำดับ; เกิด 6 เมษายน พ.ศ. 2523) ชื่อเล่น โบ หรือ โบกี้ เป็นนักแสดง นักร้องชาวไทย เขาเป็นอดีตสมาชิกวง "โบกี้-ดอดจ์" ในสังกัดอาร์เอส เข้าสู่วงการบันเทิงด้วยการชนะเลิศการประกวด พานาโซนิกสตาร์ชาเลนจ์ปี ค.ศ. 2002 หลังจากนั้นก็ได้มีโอกาสเป็นศิลปินค่ายอาร์เอส คู่กับมุขพล จันทรวงศ์ ทั้งสองมารวมตัวกันภายใต้ชื่อวง "Bogie Dodge (โบกี้ ดอดจ์)" เขามีชื่อเสียงจากผลงานเพลงชื่อ "คนจะโดนทิ้ง" "เธอเหงาใช่ไหม" "มือซ้ายที่ว่างเปล่า"
ประวัติส่วนตัว

จิตรคุปต์เกิดที่โรงพยาบาลระยอง เขาจบการศึกษาระดับมัธยมที่โรงเรียนระยองวิทยาคม และสำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ เอกการโฆษณา
ผลงานเพลง > Bogie Dodge

| ชื่ออัลบั้ม | ปี | รายชื่อเพลง |
| --- | --- | --- |
| Bogie Dodge | พ.ศ. 2546 | รายชื่อเพลง คนจะโดนทิ้ง  บิด  อยากให้เธอเข้าใจ  ทำร้ายฉันคนเดียวก็พอ  อย่ารักกันดัง  เราต่างก็ทำเพื่อเธอ  เบอร์ที่เธอไม่เคยรับ  ไม่สวย แต่โดน  ลอยกลางอากาศ  วันที่เธออยากลืม  |
| Spirit | พ.ศ. 2547 | รายชื่อเพลง เธอเหงาใช่ไหม  รักไปช้ำไป  รักคนที่รักเรา  ไม่มีที่ไป  ไม่เคยรักกันเลยใช่ไหม  ซบลงตรงนี้  รักเธอเป็นวันสุดท้าย  ขอแรง  รักมาจะรักไป  คนจะโดนทิ้ง  |
| มือซ้ายที่ว่างเปล่า | พ.ศ. 2549 | รายชื่อเพลง มือซ้ายที่ว่างเปล่า  อยากไปหาเธอ  คนช้ำมันจำ  ลมที่ไม่พัดไป  ดอกไม้ในสายตา  ไกลหัวใจ  บอกเขาว่าเรารักกัน  คิดยังไงอย่าพูดอย่างนั้น  โลกทั้งใบหยุดที่เธอ  ไฟเย็น  |
ผลงานเพลง > อัลบั้มพิเศษ

อัลบั้ม รวมดาว 2007 (ศิลปิน: ทฤษฎี สหวงษ์, ณปภา ตันตระกูล, ชิดจันทร์ รุจิพรรณ, การิน ศตายุ, พัชรินทร์ จัดกระบวนพล และอีกมากมาย)
เพลงที่ร้องในอัลบั้มมีดังนี้
รวมดาว 2007 (รวมศิลปิน)
อ้อยใจ (คู่กับ: สโรชา ตันจรารักษ์)
จูบเย้ยจันทร์ (คู่กับ: พัชรินทร์ จัดกระบวนพล)
ผลงานการแสดง > ละครโทรทัศน์

| ละครโทรทัศน์ |
| --- | --- | --- | --- |

| ปี | ละคร | แสดงเป็น | คู่กับ |
| 2548 | หักเหลี่ยมรัก | อัคนี (โอม) | มนัสนันท์ พันเลิศวงศ์สกุล |
| 2549 | สุภาพบุรุษตีนควาย | สมคิด | เพชรดา เทียมเพ็ชร |
| 2549 | 2+1 แกร่งเกินพิกัด | วิน | สุจิรา อรุณพิพัฒน์ |
| 2549 | รักเราไม่ไฮโซ | ชิต | อังคณา สุระเรืองชัย |
| 2549 | มนต์รักล็อตเตอรี่ | ปลายฟ้า | เอวิตรา ศิระศาสตร์ |
| 2549 | มังกรซ่อนพยัคฆ์ | เพิ่มลาภ | ธิญาดา พรรณบัว |
| 2553 | เศรษฐีข้างเขียง | อิทธิพล | - |
| 2556 | เสน่ห์ (ช่อง ipm จานส้ม) | เมธี | หทัยทิพย์ สีสังข์ |
| 2556 | ในม่านเมฆ | กลินธ์ กมลานันท์ | - |
| 2557 | พล นิกร กิมหงวน เดอะมิวสิคัล | พล พัชราภรณ์ | อลิสซาเบธ สิทธิเจริญยศ |
| 2558 | พล นิกร กิมหงวน เดอะมิวสิคัล ซีซั่น 2 | พล พัชราภรณ์ | เอวิตรา ศิระศาสตร์ |
ผลงานการแสดง > ละครซิทคอม / ซีรีส์ (รับเชิญ)

| ละครโทรทัศน์ |
| --- | --- | --- | --- |

| ปี | ละคร | แสดงเป็น | ตอน |
| 2554 | เป็นต่อ | บอม | ผัวข้าใครอย่าแตะ |
| 2555 | เซน...สื่อรักสื่อวิญญาณ | บอม | หลอนตามสาย |
ผลงานการแสดง > ละครเวที

| ละครเวที |
| --- | --- | --- | --- | --- |

| ปี | ละคร |  | แสดงเป็น | คู่กับ |
| 2559 | มอม เดอะ มิวสิคัล |  | นายผู้ชาย | ธีรนัยน์ ณ หนองคาย |
| 2560 | ราตรีที่สิบสอง |  | เซบาสเตียน | ดารัณ ฐิตะกวิน |
| 2562 | น้ำเงินแท้ เดอะ มิวสิคัล |  | สอ เสถบุตร |  |
ผลงานการแสดง > ภาพยนตร์ (รับเชิญ)

| ภาพยนตร์ |
| --- | --- | --- | --- |

| ปี | ภาพยนตร์ | แสดงเป็น |  |
| 2553 | ผู้หญิง 5 บาป 2 | ดีเจคลื่นวิทยุ |  |
| 2566 | ลับแลคำชะโนด | พญาอนันตนาคราช |  |
ผลงานการแสดง > งานพิธีกร

| พิธีกร |
| --- | --- | --- | --- |

| ปี | รายการ | ช่อง |  |
| 2006 | See Saw Scene | ช่อง 9 |  |
| 2008 | Smile@five | ช่อง 5 |  |
| 2010-2013 | ฮาราจุ๊กกรู้ | ทรูวิชั่นส์ |  |
| 2014 | ผีทาเล้นท์ | ทรูวิชั่นส์ |  |
| 2013-2018 | ทั่วถิ่นแดนไทย | ไทยพีบีเอส |  |
แหล่งข้อมูลอื่น

https://www.facebook.com/jittacoop : Facebook ส่วนตัว
http://instagram.com/bogie_jittacoop : instagram ส่วนตัว
คารีนา

| คารีนา |
| --- | --- |
คารีนาในเดือนกันยายน ค.ศ. 2024
เกิด: ยู จี-มิน  (2000-04-11) 11 เมษายน ค.ศ. 2000 (24 ปี) ซูว็อน จังหวัดคย็องกี เกาหลีใต้
อาชีพ: นักร้อง แร็ปเปอร์
อาชีพทางดนตรี
แนวเพลง: เคป็อป ไฮเปอร์ป็อป
เครื่องดนตรี: เสียงร้อง
ช่วงปี: 2020–ปัจจุบัน
ค่ายเพลง: เอสเอ็ม วอร์เนอร์
สมาชิกของ: เอสปา ก็อตเดอะบีต

เว็บไซต์: เว็บไซต์ทางการ
 นักดนตรี

ชื่อเกาหลี
ฮันกึล: 유지민
ฮันจา: 劉知珉
อาร์อาร์: Yu Ji-min 
เอ็มอาร์: Yu Chimin 
ชื่อในวงการ
ฮันกึล: 카리나
อาร์อาร์: Karina 
เอ็มอาร์: K'arina 
 
ลายมือชื่อ

ยู จี-มิน (เกาหลี: 유지민; เกิด 11 เมษายน ค.ศ 2000) หรือที่รู้จักกันในชื่อคารีนา เป็นนักร้องและแร็ปเปอร์ชาวเกาหลีใต้ เธอเป็นหัวหน้าวงเกิร์ลกรุปเกาหลีใต้เอสปา ก่อตั้งโดยเอสเอ็มเอนเตอร์เทนเมนต์ ในเดือนพฤศจิกายน ค.ศ. 2020 เธอยังเป็นสมาชิกกลุ่มย่อยของก็อตเดอะบีตเปิดตัวเมื่อวันที่ 3 มกราคม ค.ศ. 2022
ในปี ค.ศ. 2024 เพลงเดี่ยวของเธอติดอันดับท็อปเท็นในฐานะศิลปินเดี่ยวครั้งแรกบนแกออนดิจิทัลชาร์ตและได้รับรางวัลจากรายการเพลงเดี่ยวครั้งแรกของเธอจากรายการ โชว์! มิวสิกคอร์ ด้วยเพลง "อัป" จากซิงเกิลอัลบั้มดิจิทัลซิงก์: พาราเรลไลน์
ชีวิตในวัยเด็ก

คารีนาเธอเกิดและโตที่ซูว็อน จังหวัดคย็องกี ประเทศเกาหลีใต้ และเข้าเรียนที่โรงเรียนมัธยมฮันโซล เธอถูกแมวมองของเอสเอ็มพบผ่านโซเชียลมีเดีย ต่อมาเธอได้ลาออกเพื่อเป็นเด็กฝึกและได้รับใบรับรองGED
อาชีพ > ก่อนเปิดตัว

คารีนาถูกแมวมองของเอสเอ็มเอนเตอร์เทนเมนต์มองเป็นครั้งแรกผ่านโซเชียลมีเดีย และได้ฝึกมาเป็นเวลา 4 ปีก่อนที่จะเดบิวต์ ในช่วงที่เธอยังเป็นเด็กฝึกคารีนาได้ปรากฏตัวในมิวสิกวิดีโอของเพื่อนร่วมค่ายแทมิน ในเพลง "Want" เมื่อเดือนกุมภาพันธ์ ค.ศ. 2019 และยังได้แสดงร่วมกับเขาในรายการเพลงหลายรายการในสัปดาห์ต่อมา และเธอยังได้ร่วมงานกับเพื่อนร่วมค่ายอย่างไค ในงาน ฮุนได และงานโชว์เคสเสมือนจริงของ SM Entertainment The All-New Tucson, Beyond DRIVE
อาชีพ > 2020–ปัจจุบัน: เปิดตัวกับเอสปา ก็อตเดอะบีต และกิจกรรมเดี่ยว

เมื่อวันที่ 27 ตุลาคม ค.ศ. 2020 เอสเอ็มเอนเตอร์เทนเมนต์ได้เปิดเผยว่าคารีนาเป็นสมาชิกคนที่สองของเอสปา และเปิดตัวในฐานะหัวหน้าวงเมื่อวันที่ 17 พฤศจิกายน ค.ศ. 2020 ด้วยซิงเกิลดิจิทัล "แบล็กแมมบา"
วันที่ 30 ตุลาคมถึงกลางเดือนธันวาคม ค.ศ.  2021 คารีนาเธอได้เป็นพิธีกรรายการ Travel Diary Soul: Seoul ร่วมกับเดวิด ลี แม็คอินนีสเป็นส่วนนึงของการโปรโมตการท่องเที่ยวโดยSeoul Metropolitan Governmentรายการมีความยาวทั้งหมด 4 ตอนและนำเสนอสถานที่ท่องเที่ยวยอดนิยมในเมือง ผลิตร่วมกับฮิสทรีออกอากาศไปแล้ว 39.5 ล้านครัวเรือนใน 19 ประเทศ วันที่ 17 ธันวาคม ค.ศ. 2021 ได้รับการประการว่าเธอเป็นสมาชิกกลุ่มย่อยของก็อตเดอะบีต ของเอสเอ็มเอนเตอร์เทนเมนต์ ร่วมกับเพื่อนร่วมวง วินเทอร์ และเพื่อนร่วมค่ายหญิงคนอื่น ๆ ได้แก่ โบอา, แทย็อน และ ฮโยย็อน, จากเกิลส์เจเนอเรชัน และ ซึลกี และ เวนดี จากเรดเวลเวต
เมื่อวันที่ 11 พฤษภาคม ค.ศ. 2023 เอ็มบีซีได้ประกาศว่าคารีนาจะเป็นพิธีกรพิเศษของรายการ โชว์! มิวสิกคอร์ ในตอนที่ 13 ในเดือนพฤษภาคมร่วมกับอี มิน-ฮย็อกและช็องอู วันที่ 22 กันยายน ค.ศ. 2023 คารีนาได้ปล่อยซิงเกิล "Sad Waltz" ประกอบซีรีส์ Song of the Bandits ของทางเน็ตฟลิกซ์ ในวันที่ 30 พฤศจิกายน มีการประกาศว่าคารีนาจะเข้าร่วมในรายการของเน็ตฟลิกซ์ ในรายการ Agents of Mystery มีกำหนดออกอากาศในปี ค.ศ. 2024
วันที่ 18 เมษายน ค.ศ. 2024 ได้รับการยืนยันว่าคารีนาจะปรากฏตัวในรายการ 싱크로유 (SynchroYou) ทางช่องเคบีเอส 2ทีวีร่วมกับ ยู แจ-ซ็อก, Lee Juck, ลี ยง-จิน, ยุก ซ็อง-แจ, และโฮชี และจะออกอากาศวันที่ 10 และ 18 พฤษภาคม ยังมีการยืนยันว่าคารีนาจะเป็นสเปเชียลดีเจในรายการวิทยุMBC FM4U Lee Seok-hoon's Brunch Cafe ในวันที่ 18 และ 19 เมษายน
ผลงานเพลง > ซิงเกิล

| ชื่อ | ปี | ตำแหน่งชาร์ตสูงสุด> KOR | อัลบั้ม |
| --- | --- | --- | --- |
| "The Cure" (กับ คังตะ, โบอา, ยุนโฮ, อีทึก, แทย็อน, อนยู, ซูโฮ, ไอรีน, แทยง, มาร์ก และ Kun) | 2023 | — | 2022 Winter SM Town: SMCU Palace |
"—" หมายถึง ไม่ติดชาร์ตหรือไม่ได้เผยแพร่ในภูมิภาคนั้น
ผลงานเพลง > ซาวด์แทร็ก

| ชื่อ | ปี | ตำแหน่งชาร์ตสูงสุด> KOR | อัลบั้ม |
| --- | --- | --- | --- |
| "Sad Waltz" | 2023 | — | Song of the Bandits OST |
"—" หมายถึง ไม่ติดชาร์ตหรือไม่ได้เผยแพร่ในภูมิภาคนั้น
ผลงานเพลง > ชาร์ตเพลงอื่น

| ชื่อ | ปี | ตำแหน่งชาร์ตสูงสุด> KOR  | ตำแหน่งชาร์ตสูงสุด> HK  | ตำแหน่งชาร์ตสูงสุด> JPNHot  | ตำแหน่งชาร์ตสูงสุด> MLY  | ตำแหน่งชาร์ตสูงสุด> NZHot  | ตำแหน่งชาร์ตสูงสุด> SGP  | ตำแหน่งชาร์ตสูงสุด> TW  | ตำแหน่งชาร์ตสูงสุด> WW  | อัลบั้ม |
| --- | --- | --- | --- | --- | --- | --- | --- | --- | --- | --- |
| "Hot & Cold" (온도차) (กับ ไค, ซึลกี และ เจโน่) | 2022 | — | — | — | — | — | — | — | — | 2022 Winter SM Town: SMCU Palace |
| "Up" | 2024 | 2 | 9 | 50 | 12 | 17 | 11 | 3 | 27 | Synk: Parallel Line |
"—" หมายถึง ไม่ติดชาร์ตหรือไม่ได้เผยแพร่ในภูมิภาคนั้น
ผลงานเพลง > เครดิตการแต่งเพลง

เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
| ชื่อ | ปี | ศิลปิน | อัลบั้ม | เนื้อร้อง | แต่งเพลง | อ้างอิง |
| --- | --- | --- | --- | --- | --- | --- |
| "Menagerie" | 2023 | คารีนา | ซิงเกิลไม่มีอัลบั้ม  |  |  | — |
| "Regret of the Times" | 2024 | เอสปา | ซิงเกิลไม่มีอัลบั้ม  |  |  |  |
| "Up" | 2024 | คารีนา | ซิงเกิลไม่มีอัลบั้ม  |  |  | — |
ผลงานการแสดง > รายการโทรทัศน์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2021 | Travel Diary Soul: Seoul | พิธีกร | สำหรับSeoul Metropolitan Government |  |
| 2024 | SynchroYou | นักแสดง |  |  |
| 2024 | Agents of Mystery | นักแสดง |  |  |
ผลงานการแสดง > มิวสิกวิดีโอ

| ปี | ชื่อเพลง | ศิลปิน | อ้างอิง |
| --- | --- | --- | --- |
| 2019 | "Want" | แทมิน |  |
ผลงานการแสดง > พิธีกร

| ปี | ชื่อ | หมายเหตุ | อ้างอิง |
| --- | --- | --- | --- |
| 2023 | โชว์! มิวสิกคอร์ | พิธีกรสเปเชียลกับช็องอู และ อี มิน-ฮย็อก |  |
ผลงานการแสดง > รายการวิทยุ

| ปี | ชื่อ | หมายเหตุ | อ้างอิง |
| --- | --- | --- | --- |
| 2024 | Lee Seok-hoon's Brunch Cafe | ดีเจสเปเชียลวันที่ 18 – 19 เมษายน |  |
รางวัลและการเสนอชื่อ

| รางวัล | ปี | สาขา | เสนอชื่อ/ผลงาน | ผล | อ้างอิง |
| --- | --- | --- | --- | --- | --- |
| เคบีเอส เอ็นเตอร์เทนเมนต์ อวอร์ดส | 2024 | Rookie Award – Show and Variety Category | Synchro U | ชนะ |  |
| Korea First Brand Awards | 2025 | Best Female Entertainment – Idol | Synchro U | ชนะ |  |
| Korea First Brand Awards | 2025 | Best Female Solo | คารีนา | ชนะ |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Karina (South Korean singer)
เว็บไซต์ทางการ (ในภาษาเกาหลี)
| ด ค กเอสปา |
| --- | --- |
 คารีนา  จีเซล  วินเทอร์  หนิงหนิง 
สตูดิโออัลบั้ม:  อาร์มาเกดดอน 
อีพี:  ซาเวจ  เกิลส์  มายเวิลด์  ดรามา  วิปแลช 
ซิงเกิล:  "แบล็กแมมบา"  "ฟอร์เอเวอร์"  "เน็กซ์เลเวล"  "ซาเวจ"  "ไลฟส์ทูช็อต"  "เกิลส์"  "เวลคัมทูมายเวิลด์"  "สไปซี"  "เบตเตอร์ทิงส์"  "ดรามา"  "ซูเปอร์โนวา"  "อาร์มาเกดดอน"  "ฮอตเมส"  "วิปแลช" 
เพลงอื่น:  "ดรีมส์คัมทรู"  "อิลลูชัน" 
ทัวร์คอนเสิร์ต:  ซิงก์: ไฮเปอร์ไลน์  ซิงก์: พาราเรลไลน์ 
ผลงานการแสดง:  Aespa's Synk Road 
หัวข้อที่เกี่ยวข้อง:  คอนเสิร์ต  เอสเอ็มเอนเตอร์เทนเมนต์  เอสเอ็มทาว์  เอสเอ็มรุกกีส์  เอสเอ็มคัลเจอร์ยูนิเวิร์ส 
 ผลงานเพลง   หมวดหมู่  เพลง   คอมมอนส์ 
แม่แบบ:Got the Beat
↑  Unreleased single that was performed by Karina at Synk: Hyper Line.
↑  Unreleased song that was performed by Karina at Synk: Parallel Line.
อำเภอบานัน

| อำเภอบานัน ស្រុកបាណន់ |
| --- | --- |
อำเภอ (สฺรุก)
แผนที่อำเภอบานันเน้นด้วยสีแดง
ประเทศ:  กัมพูชา
จังหวัด: พระตะบอง
ตำบล: 8
หมู่บ้าน: 72
ประชากร (2541)
 • ทั้งหมด: 85,277 คน
เขตเวลา: UTC+7 (ICT)
Geocode: 0201
บานัน (เขมร: បាណន់  [ɓaːnɑn]) เป็นอำเภอหนึ่งในจังหวัดพระตะบอง ทางตะวันตกเฉียงเหนือของประเทศกัมพูชา
การปกครอง

อำเภอนี้แบ่งย่อยออกเป็น 8 ตำบล (คุ้ม) และ 72 หมู่บ้าน (ภูมิ)
| ตำบล (คุ้ม) | หมู่บ้าน (ภูมิ) |
| --- | --- |
Kantueu Muoy: Thmei, Tuol Thnong, Svay Prey, Svay Bei Daeum, Kampong Ampil, Sasar Pok, Voat Kantueu
Kantueu Pir: Post Kantueu, Chamkar Ou, Banan, Kampang Lech, Kampang Kaeut, Chhay Rumpoat, Phnom Kul
Bay Damram: Tuol Chranieng, Kampong Chaeng, Kanhchroang, Krala Peas, Bay Damram, Ta Song, Sdau, Prey Totueng
Chheu Teal: Kampong Chamlang, Chheu Teal, Kampong Srama, Khnar, Enteak Chit, Bat Sala, Bay Damram, Svay Prakeab, Chhak Pou, Anlong Ta Mei, Chamkar Svay, Thkov, Praboh, Doung, Anlok Kaong
Chaeng Mean Chey: Rung, Chaeng, Kampong Kol Thmei, Thngor, Boh Khnor, Changhour Svay, Doang
Phnum Sampov: Chaeng Kdar, Kampov, Kouk Ampil, Sivuthea Kann, Sampov Kaeut, Samnanh, Kdaong, Krapeu Cheung, Krapeu Tboung, Krapeu Kaeut
Snoeng: Samraong, Kor, Snoeng Lech, Snoeng Kaeut, Boeng Chaeng, Boeng Prei, Peak Sbaek, Preah Srae, Rumchey, Sambuor Meas, Boeng Krasal
Ta Kream: Paoy Svay, Ta Kream, Thmei, Ou Pong Moan, Ta Ngaen, Prey Phdau, Ou Ta Nhea, Anlong Svay, Dangkut Thnong, Slab Pang, Andong Neang
สมเด็จพระราชาธิบดีสุลต่านซะอีด บิน ตัยมูร

| สมเด็จพระราชาธิบดีสุลต่านซะอีด บิน ตัยมูร |
| --- | --- |
สุลต่านซะอีด บิน ตัยมูร (ซ้าย) กับพันเอก เดวิด สไมลีย์ แห่งกองทัพบกสหราชอาณาจักร
สุลต่านแห่งโอมาน
ครองราชย์: 10 กุมภาพันธ์ ค.ศ. 1932 – 23 กรกฎาคม ค.ศ. 1970
ก่อนหน้า: สมเด็จพระราชาธิบดีสุลต่านตัยมูร บิน ฟัยศ็อล
ถัดไป: สมเด็จพระราชาธิบดีสุลต่านกอบูส บิน ซะอีด อาล ซะอีด

พระราชสมภพ: 13 สิงหาคม ค.ศ. 1910(1910-08-13) ประเทศโอมาน
สวรรคต: 19 ตุลาคม ค.ศ. 1972(1972-10-19) (62 ปี) ลอนดอน ประเทศอังกฤษ
ฝังพระศพ: สุสานบรุกวุด เซอร์รีย์ ประเทศอังกฤษ สุสานหลวง กรุงมัสกัต
คู่อภิเษก: เชคา ฟะติมะ อัล-มาชานี เชคา มาซูน อัล-มาชานี
พระราชบุตร: สุลต่านกอบูส บิน ซะอีด
ราชวงศ์: อาล ซะอีด
พระราชบิดา: สมเด็จพระราชาธิบดีสุลต่านตัยมูร บิน ฟัยศ็อล
พระราชมารดา: พระนางซัยยิดา ฟะติมะ บินต์ อาลี อัล-ซะอีด
ศาสนา: อิสลาม
สมเด็จพระราชาธิบดีสุลต่านซะอีด บิน ตัยมูร (อังกฤษ: Said bin Taimur; อาหรับ: سعيد بن تيمور) ทรงเป็นสุลต่านแห่งมัสกัตและโอมาน (ประเทศโอมานในปัจจุบัน) ครองราชย์ระหว่างปี ค.ศ. 1932–1970
สมเด็จพระราชาธิบดีสุลต่านซะอีด บิน ตัยมูรเสด็จพระราชสมภพเมื่อวันที่ 13 สิงหาคม ค.ศ. 1910 ทรงเป็นพระราชโอรสของสมเด็จพระราชาธิบดีสุลต่านตัยมูร บิน ฟัยศ็อล (Taimur bin Feisal) กับพระนางซัยยิดา ฟะติมะ บินต์ อาลี อัล-ซะอีด (Sayyida Fatima bint 'Ali Al-Sa'id) ทรงขึ้นครองราชย์ต่อจากพระราชบิดาเมื่อวันที่ 10 กุมภาพันธ์ ค.ศ. 1932 พระองค์พัฒนาประเทศให้ทันสมัยขึ้นด้วยใช้เงินจากการค้าขายปิโตรเลียม ต่อมาพระองค์ทรงขัดแย้งกับอิหม่ามกาลิบ บิน อาลี (Ghalib bin Ali) ผู้นำทางศาสนาของโอมานซึ่งตั้งตนเองเป็นสุลต่านเช่นกัน กาลิบ บิน อาลีก่อกบฏในปี ค.ศ. 1955 แต่ถูกปราบโดยกองทัพโอมานและสหราชอาณาจักร อย่างไรก็ตาม สุลต่านซะอิดถูกซาอุดีอาระเบียและอียิปต์กดดันเนื่องจากสองประเทศนี้สนับสนุนอิหม่ามกาลิบและมองว่าการแทรงแซงของสหราชอาณาจักรนั้นเป็นสิ่งที่ขัดกับแนวคิดชาตินิยมอาหรับ ดังนั้นในปี ค.ศ. 1957 ซาอุดีอาระเบียและอียิปต์จึงสนับสนุนให้อิหม่านกาลิบก่อกบฏอีกครั้ง แต่ก็ถูกปราบลงในอีกสองปีต่อมา อิหม่ามกาลิบตัดสินใจลี้ภัยในประเทศซาอุดีอาระเบียจนกระทั่งเสียชีวิต
ในปี ค.ศ. 1958 สุลต่านซะอีดทรงขายเมืองกวาดาร์ (Gwadar) ให้แก่ประเทศปากีสถาน ด้วยมูลค่า 3 ล้านดอลลาร์สหรัฐ ต่อมาระหว่างปี ค.ศ. 1962–1976 เกิดเหตุการณ์กบฏในจังหวัดโดฟาร์ (Dhofar Rebellion) และมีความพยายามในการลอบปลงพระชนม์สุลต่านซะอีด ซึ่งส่งผลให้ในช่วงปลายรัชกาล สุลต่านซะอีดทรงมีพระสติฟั่นเฟือน ในวันที่ 23 กรกฎาคม ค.ศ. 1970 กอบูส บิน ซะอีด พระราชโอรสได้ปลดพระองค์ออกจากตำแหน่งประมุขและเนรเทศพระองค์ไปประทับที่กรุงลอนดอน สหราชอาณาจักร สุลต่านซะอีดเสด็จสวรรคตในปี ค.ศ. 1972 พระบรมศพถูกฝังที่สุสานบรุกวุด (Brookwood Cemetery) ในเทศมณฑลเซอร์รีย์ ต่อมาพระบรมศพถูกเคลื่อนย้ายกลับมายังประเทศโอมานและถูกฝังที่สุสานหลวงในกรุงมัสกัต
วิวัฒน์ ผสมทรัพย์

| วิวัฒน์ ผสมทรัพย์ |
| --- | --- |
เกิด: พ.ศ. 2499 (69 ปี) วิวัฒน์ ผสมทรัพย์ จ.ชลบุรี
คู่สมรส: ม.ล.จิราวดี ชยางกูร
อาชีพ: นักแสดง
วิวัฒน์ ผสมทรัพย์ นักแสดงไทย มีผลงานครั้งแรกเมื่อปี พ.ศ. 2522 ทางช่อง 5 โดยรับบท ชายน้อย ในเรื่อง สี่แผ่นดิน ของ กนกวรรณ ด่านอุดม
ผลงานหลักของวิวัฒน์คือการแสดงละครโทรทัศน์ โดยมีผลงานมากกว่า 100 เรื่อง เช่น เรื่อง เพลงพรหม (2527) โดยรับบทเป็นพระเอก (คู่กับนางเอก โอ๋ อาภาพร กรทิพย์) เรื่อง นางเอก (2529) โดยรับบทเป็นพระเอก (คู่กับนางเอก บุ๋ม รัญญา ศิยานนท์) สำหรับปีที่มีผลงานทางโทรทัศน์ออกอากาศมากที่สุดคือปี 2557 (9 เรื่อง) รองลงมาคือ 2527 และ 2556 (8 เรื่อง)
สำหรับงานภาพยนตร์มีเพียงไม่กี่เรื่องเท่านั้น เช่น แรงปรารถนา (2530) โดยรับบทเป็นพระรอง/ตัวร้าย (คู่กับ บุ๋ม รัญญา ศิยานนท์)
ครอบครัว

วิวัฒน์ เกิดที่จังหวัดชลบุรี เป็นบุตรคนที่ 2 จาก 5 คนของนายปัญญา ผสมทรัพย์ และ นางบุญมาก ผสมทรัพย์ โดยบิดาและมารดารับราชการ (ครู)
วิวัฒน์สำเร็จการศึกษา โรงเรียนอำนวยศิลป์ และ ระดับปริญญาตรีจากคณะสังคมวิทยาและมานุษยวิทยา มหาวิทยาลัยธรรมศาสตร์
ด้านชีวิตครอบครัว วิวัฒน์ สมรสกับ ม.ล.จิราวดี ชยางกูร (บุตรี พ.ท. ม.ร.ว.ธงชัย ชยางกูร) มีบุตรด้วยกัน 2 คน คือ นายวิจิร์ ผสมทรัพย์ และ น.ส.วิจิรา ผสมทรัพย์
อำเภอทมอโกล

| อำเภอทมอโกล ស្រុកថ្មគោល |
| --- | --- |
อำเภอ (สฺรุก)

ประเทศ:  กัมพูชา
จังหวัด: พระตะบอง
ตำบล: 10
เขตเวลา: UTC+7 (ICT)
ทมอโกล (เขมร: ថ្មគោល  [tʰmɑː koul], lit. "Terminal Stone") เป็นอำเภอหนึ่งของจังหวัดพระตะบอง ทางตะวันตกเฉียงเหนือของประเทศกัมพูชา
การปกครอง

อำเภอนี้แบ่งย่อยออกเป็น 10 ตำบล (คุ้ม) ณ ปี พ.ศ. 2563
| ตำบล (คุ้ม) | หมู่บ้าน (ภูมิ) |
| --- | --- |
Ta Pung: Thma Koul Tboung, Paoy Yong, Kaksekam, Paoy Samraong, Kouk Kduoch, Ang Tboung, Tumpung Tboung
Ta Meun: Thma Koul Cheung, Kouk Trab, Tumneab, Ta Sei, Chrouy Mtes, Krasang, Samraong, Thmei, Ang Cheung, Tumpung Cheung
Ou Ta Ki : Ou Ta Ki, Popeal Khae, Veal Trea, Tras, Prey Totueng, Prey Dach, Trang, Kakaoh
Chrey: Chrey Thmei, Chrey, Ka Kou, Svay Chrum, Kbal Khmaoch, Prey Totueng, Hai San, Popeal Khae, Anlong Run, Kruos
Anlong Run: Char, Sla Slak, Chab Kab, Souphi, Kruos
Chrouy Sdau : Chrouy Sdau, Nikom Krau, Nikom Knong, Nikom Kandal
Boeng Pring: Boeng Pring, Ou Nhor, Snuol Kaong, Paoy Ta Sek
Kouk Khmum : Kien Kaes 1, Kien Kaes 2, Ta Meakh, Chranieng, Kouk Khmum, Kandal Tboung, Kandal Cheung, Chhkae Koun
Bansay Traeng : Bansay Traeng, Ta Kay, Thmei, Prey Leav, Kaong Kang, Thmea, Spean, Tuol Ta Sokh
Rung Chrey : Ballangk Kraom, Prakeab, Kouk Khpos, Paoy Rumchey, Preah Ponlea, Rung Chrey, Tuol